เทอร์มินอล 21

เทอร์มินอล 21 เป็นเครือศูนย์การค้าแบบผสมผสาน (Mixed-use complex) ในประเทศไทย มีสาขาเปิดให้บริการรวม 4 แห่ง ได้แก่ สาขาอโศกและสาขาพระราม 3 ในกรุงเทพมหานคร สาขานครราชสีมา และสาขาพัทยา สาขาแรกเปิดให้บริการเมื่อเดือนตุลาคม พ.ศ. 2554 ตั้งอยู่บนถนนสุขุมวิท บริเวณสี่แยกอโศก เขตวัฒนา กรุงเทพมหานคร สาขาที่สองคือเทอร์มินอล 21 โคราช เปิดให้บริการเมื่อเดือนธันวาคม พ.ศ. 2559 ตั้งอยู่บนถนนมิตรภาพ จังหวัดนครราชสีมา สาขาที่สามคือเทอร์มินอล 21 พัทยา เปิดให้บริการเมื่อเดือนตุลาคม พ.ศ. 2561 ตั้งอยู่ในเมืองพัทยา อำเภอบางละมุง จังหวัดชลบุรี เทอร์มินอล 21 พระราม 3 เปิดให้บริการอย่างเป็นทางการเมื่อวันที่ 20 ตุลาคม พ.ศ. 2565 ตั้งอยู่ริมแม่น้ำเจ้าพระยา ในย่านพระราม 3 เขตยานนาวา กรุงเทพมหานคร ชื่อ "เทอร์มินอล 21" มีแนวคิดหลักมาจากการจำลองบรรยากาศของเมืองท่องเที่ยวที่มีชื่อเสียงระดับโลกมาไว้ในแต่ละชั้นของศูนย์การค้า สำหรับชื่อ "21" นั้น สื่อถึงที่ตั้งของสาขาแรกในซอยสุขุมวิท 21 (ถนนอโศกมนตรี) โครงการเทอร์มินอล 21 แต่ละแห่งประกอบด้วยพื้นที่ค้าปลีกหลายชั้น ซึ่งแต่ละชั้นตกแต่งในธีมเมืองท่องเที่ยวจากทั่วโลก โรงภาพยนตร์ในเครือเอสเอฟ ซีเนม่า รวมถึงโรงแรมและที่พักอาศัยซึ่งบริหารงานโดยบริษัท เซ็นเตอร์พอยท์ ฮอสพิทาลิตี้ ที่ตั้ง เทอร์มินอล 21 อโศก เทอร์มินอล 21 อโศก เปิดให้บริการในกรุงเทพมหานครเมื่อวันที่ 11 ตุลาคม พ.ศ. 2554 ตั้งอยู่บนถนนสุขุมวิทและสี่แยกอโศก เขตวัฒนา เชื่อมต่อกับรถไฟฟ้าบีทีเอสและรถไฟฟ้ามหานครด้วยทางเดินเชื่อม (Skywalk) ที่สถานีอโศกและสถานีสุขุมวิท ห้างสรรพสินค้าแห่งนี้มีบันไดเลื่อนที่ยาวที่สุดในประเทศไทย โดยมีความยาวถึง 36 เมตร ดูเพิ่ม เหตุกราดยิงที่จังหวัดนครราชสีมา พ.ศ. 2563 – หนึ่งในสถานที่ที่เกิดเหตุการณ์กราดยิงคือศูนย์การค้าเทอร์มินอล 21 โคราช เมื่อปี พ.ศ. 2563 อ้างอิง